Pa vergiftig glo seuntjie (2)ŉ Tweejarige seuntjie is in ŉ hospitaal in Rustenburg dood nadat sy pa hom glo vergiftig het. Kol. Emelda Setlhako, ŉ polisiewoordvoerder van Noordwes, het Donderdag gesê die pa het na bewering Dinsdag homself en die seuntjie in ŉ badkamer in hul huis in Sunrise, naby Rustenburg, toegesluit en gif gedrink. “Die ma het op hulle afgekom terwyl hulle besig was om te braak. Sy het hulle na die hospitaal gehaas. Die seuntjie is met aankoms by die hospitaal dood verklaar,” het Setlhako gesê. Die pa is onder polisiebewaking in die hospitaal en gaan van moord aangekla word wanneer hy ontslaan word.